449.35 REGOLAMENTI DWAR MATERJALI LI JIĠU F’KUNTATT MA’ OĠĠETTI TA’ L-IKEL L-AVVIŻ LEGALI 138 tal-2003, kif emendat bl-Avviżi Legali 57, 291 u 338 tal-2005, 226 u 316 tal-2006, 176 tal-2008, 102 tal-2009 u 67 tal-2011. L-AVVIŻ LEGALI 138 tal-2003, kif emendat bl-Avviżi Legali 57, 291 u 338 tal-2005, 226 u 316 tal-2006, 176 tal-2008, 102 tal-2009 u 67 tal-2011. 1.1. Titolu. It-titolu ta’ dawn ir-regolamenti hu Regolamenti dwar Materjali li jiġu f’Kuntatt ma’ Oġġetti ta’ l-Ikel. 2.1. Applikabilità ta’ dawn ir-regolamenti. Dawn ir-regolamenti għandhom japplikaw għal materjali u oġġetti li, fl-istat meta jkunu lesti, huma maħsuba biex jinġiebu f’kuntatt ma’ oġġetti ta’ l-ikel jew li jinġiebu f’kuntatt ma’ oġġetti ta’ l-ikel jew li huma maħsubin għal dak l-iskop, minn issa ’l quddiem imsejħin "materjali u oġġetti". Sustanzi li jkopru jew jiksu, bħalma huma sustanzi li jiksu l-qxur tal-ġobon, prodotti tal-laħam ippreparati minn qabel jew frott, li jiffurmaw parti minn oġġetti ta’ l-ikel u jistgħu jittieklu flimkien ma’ dawk l-oġġetti ta’ l-ikel, m’għandhomx jaqgħu taħt dawn ir-regolamenti. 2.2 Dawn ir-regolamenti għandhom japplikaw għal materjali u oġġetti li huma f’kuntatt ma’ ilma li hu ma ħsub għall-konsum uman. Iżda ma għandhomx japplikaw għal apparat fiss ta’ provvista ta’ ilma pubblika jew privata. 2.3 Dawn ir-regolamenti ma għandhomx japplikaw għal antikitajiet. 2.4 Dawn ir-regolamenti ma għandhomx japplikaw għal materjali u oġġetti maħsubin esklussivament għall-esportazzjoni. 3.1. Ħtieġa ġenerali ta’ sigurtà. Materjali u oġġetti għandhom ikunu manifatturati f’konformità ma’ prattika ta’ manifattura tajba biex, fil-kondizzjonijiet ta’ użu normali jew li jistgħu jkunu previsti tagħhom, ma jittrasferux il-kostitwenti tagħhom lil oġġetti ta’ l-ikel fi kwantitajiet li jistgħu: - jqiegħdu fil-periklu s-saħħa umana, - jġibubidla mhux aċċettabbli fil-kompożizzjoni ta’ l-oġġetti ta’ l-ikel jew deterjorament fil-karatteristiċi organoleptiċi tagħhom. 4.1. Disposizzjonijiet għal materjali ta’ kuntatt speċifiku. Il-gruppi ta’ materjali u oġġetti elenkati fl-Ewwel Skeda u, fejn hu adatt, taħlitiet ta’ dawn il-materjali u oġġetti, għandhom ikunu soġġetti għad-disposizzjonijiet speċifiċi mniż/lin fit-Tielet Skeda sal-Għaxar Skeda. 4.2 Materjali u oġġetti li għalihom ebda disposizzjoni speċifika ma tapplika għaliex għadha ma għaddietx għandhom jikkonformaw ma’ standards magħrufin internazzjonalment, b’mod partikolari dawk maħruġin mill-Kunsill ta’ l-Ewropa taħt il-qafas tal-Ftehim Parzjali fil-Qasam tas-Saħħa Soċjali u Pubblika. 4.3 Id-disposizzjonijiet speċifiċi jistgħu jinkludu: (a) lista ta’ sustanzi li l-użu tagħhom hu awtorizzat bl-esklużjoni ta’ l-oħrajn kollha (lista pożittiva); (b) standards ta’ purità għal dawn is-sustanzi; (ċ) kondizzjonijiet speċjali għall-użu ta’ dawn is-sustanzi u, jew materjali u oġġetti li jintużaw fihom; (d) limitazzjonijiet speċifiċi fuq il-migrazzjoni ta’ ċerti kostitwenti jew gruppi ta’ kostitwenti f’oġġetti ta’ l-ikel jew fuqhom; (e) limitazzjoni ġenerali fuq il-migrazzjoni ta’ kostitwenti f’oġġetti ta’ l-ikel jew fuqhom; (f) jekk meħtieġ, disposizzjonijiet maħsubin biex iħarsu s-saħħa umana kontra perikoli li jistgħu jirriżultaw minn kuntatt orali ma’ materjali u oġġetti; (g) regoli oħra neċessarji għall-iċċekkjar tal-konformità mar-regolament 3.1; (h) ir-regoli bażiċi neċessarji għall-iċċekkjar tal-konformità mad-disposizzjonijiet tal-paragrafi (d), (e),); (i) regoli dettaljati dwar it-teħid ta’ kampjuni u l-metodi ta’ analiżi neċessarji għall-iċċekkjar tal-konformità mad-disposizzjonijiet tal-paragrafi). 5.1. Awtorizzazzjoni provviżorja ta’ materjali ta’ kuntatt. Minkejja r-regolament 4, il-Kummissjoni għas-Sigurtà ta’ l-Ikel tista’, meta lista ta’ sustanzi tkun ġiet kompilata skond ir-regolament 4.3(a), tawtorizza l-użu f’Malta ta’ sustanza mhix inkluża fil-lista, soġġett għall-konformità mal-kondizzjonijiet li ġejjin: (a) l-awtorizzazzjoni għandha tkun limitata għal perjodu massimu ta’ sentejn; (b) il-Kummissjoni għas-Sigurtà ta’ l-Ikel għandha tiżgura li kontrolli uffiċjali jsiru fuq materjali u oġġetti manifatturati minn sustanzi li hi awtorizzat l-użu tagħhom; (ċ) materjali u oġġetti manifatturati b’dan il-mod għandhom iġibu fuqhom indikazzjoni distintiva li għandha tkun definita fl-awtorizzazzjoni. 6.1. Sospensjoni temporanja tal-bejgħ. Meta, b’riżultat ta’ informazzjoni ġdida jew ta’ rivalutazzjoni ta’ informazzjoni eżistenti magħmula wara li ttieħdu xi waħda jew aktar mill-miżuri speċifiċi, ikun hemm raġunijiet dettaljati biex ikun stabbilit li l-użu ta’ materjal jew oġġett ikun ta’ periklu għas-saħħa umana għalkemm ikun jikkonforma mad-disposizzjonijiet speċifiċi rilevanti, il-Kummissjoni għas-Sigurtà ta’ l-Ikel tista’ tissospendi jew tirrestrinġi temporanjament l-applikazzjoni tad-disposizzjonijiet inkwistjoni. 7.1. Tikkettjar ta’ materjali li jiġu f’kuntatt ma’ l-ikel. Bla preġudizzju għal xi eċċezzjonijiet li għalihom hemm maħsub f’xi miżuri speċifiċi, materjali u oġġetti li għad ma ġewx f’kuntatt ma’ oġġetti ta’ l-ikel għandhom, meta jitqiegħdu fis-suq, ikollhom magħhom: (a)-il-kliem " għal użu ma’ l-ikel", "-jew indikazzjoni speċifika dwar l-użu tagħhom, ngħid u aħna magna tal-kafè, fli xkun ta’ l-inbid, mgħarfa tas-soppa, - jew is-simbolu preskritt fit-Tieni Skeda; (b) meta hu adatt, xi kondizzjonijiet speċjali li jridu jkunu osservati meta jintużaw; (ċ)-jew l-isem jew il-marka tal-fabbrika u l-indirizz jew l-uffiċċju reġistrat, - jew il-marka tal-fabbrika reġistrata, tal-manifattur jew ta’ min jipproċessa, jew ta’ bejjiegħ stabbilit f’Malta jew fil-Komunità Ewropea. 7.2 Il-parti kolaritajiet elenkati fir-regolament 7.1 għandhom jidhru sewwa, jinqraw tajjeb u ma jkunux jistgħu jitħassru: (a) fl-istadju tal-bejgħ bl-imnut: - fuq materjali u oġġetti jew fuq l-ippakkjar, - jew fuq tikketti mwaħħlin fuq il-materjali u oġġetti jew fuq l-ippakkjar tagħhom, - fuq avviż immedjatament viċin il-materjali u oġġetti u li x-xerrejja jkunu jistgħu jarawh tajjeb: iżda fil-każ imsemmi fir-regolament 7.1(ċ) din l-aħħar għa/la għandha tkun miftuħa biss jekk dawk il-parti kolaritajiet jew tikketta li jkunu fuqha ma jistgħux, għal raġunijiet tekniċi, jitwaħħlu fuq il-materjali u oġġetti msemmijin jew fl-istadju tal-manifattura jew f’dak tal-bejgħ; (b) fl-istadji tal-bejgħ minbarra fl-istadju tal-bejgħ bl-imnut: - fuq id-dokumenti li jkun hemm magħhom, - fuq it-tikketti jew l-ippakkjar, - jew fuq il-materjali u oġġettinfushom. 7.3 Iżda l-partikolaritajiet li hemm maħsub għalihom fir-regolament 7.1(a) m’għandhomx ikunu obbligatorji fil-każ ta’ materjali u oġġetti li min-natura tagħhom huma maħsubin biex jiġu f’kuntatt ma’ oġġetti ta’ l-ikel. 7.4 Il-parti kolaritajiet li hemm maħsub għalihom fir-regolament 7.1) għandhom ikunu ristretti għal materjali u oġġetti li jikkonformaw: (a) mal-kriterji mniż/lin fir-regolament 4;(b) mal-miżuri speċifiċi mniż/lin f’dawn ir-regolamenti jew, fin-nuqqas ta’ dawn il-miżuri speċifiċi, ma’ xi disposizzjonijiet applikabbli oħra. 7.5 Il-miżuri speċifiċi għandhom jesiġu li dawn il-materjali u oġġetti ikollhom magħhom dikjarazzjoni bil-miktub li tiddikjara li jikkonformaw mar-regoli applikabbli għalihom. 7.6 Il-parti kolaritajiet meħtieġa taħt ir-regolament 7.1) għandhom jingħataw għallinqas f’waħda mil-lingwi li ġejjin: -Malti, Ingliż, Taljan, sakemm ix-xerrej m’hux infurmat b’mezzi oħra. Din id-disposizzjoni ma timpedixxix li dawn il-parti kolaritajiet jidhru f’diversi lingwi.